

**Στην πρεμιέρα των Κοινοπολιτειακών Αγώνων**

**Ανδρέας Μιχαηλίδης και Κωστάκης Κουκκουλλής**

Ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης και ο Αντιπρόεδρος του Οργανισμού Κωστάκης Κουκκουλλής παρακολούθησαν τις προσπάθειες των αθλητών και αθλητριών μας κατά την πρώτη ημέρα των Κοινοπολιτειακων Αγώνων στο Μπέρμιγχαμ της Αγγλίας.

Την Παρασκευή 29 Ιουλίου είδαν από κοντά την ομάδα της Ενόργανης Γυμναστικής Ανδρών να κατακτά το χάλκινο μετάλλιο, το πρώτο για την Κύπρο μας σ' αυτούς τους Αγώνες (πρώτη φωτογραφία).

Επίσης είδαν την Κύπρο να κερδίζει την Γκάνα με 3-2 στην επιτραπέζια αντισφαίριση και να παίρνει την πρόκριση στα προημιτελικά (δεύτερη φωτογραφία).

Ο Κυπριακός Οργανισμός Αθλητισμού στηρίζει έμπρακτα όλους τους αθλητές και τις αθλήτριές μας και εύχεται στην κυπριακή αποστολή της ΚΟΕ καλή επιτυχία.